«Елдің келешегі бүгінгі жас ұрпақтың қолында,ал жас ұрпақтың тағдыры ұстаз бен ата-ананың қолында» Н.Назарбаев.

Ата-аналарға арналған коучинг « Отбасы тәрбиесінің ерекшеліктері"

|  |
| --- |
| Тақырыбы: « Отбасы тәрбиесінің ерекшеліктері» Мақсаты: Отбасы тәрбиесінің ерекшеліктері туралы түсінік беру. Беделді, тәлім – тәрбиесі мол ата-ана болуға тарту. Өз абыройын асқақтата білуге үйрету. Жүру барысы:І.Таныстыру. Төрт қағазды таныстырылым. Қандай анасыз? Қандай әжесіз? Қандай әкесіз? Жақсы және жаман қылықтарын, мінездерін жазып шығады. ІІ. Отбасы тәрбиесі туралы өз ойларын ортаға салу. Өзіңізді қандай отбасылардың қатарына жатқызасыз? Сіз үшін отбасында ақыл мен білім маңызды ма? Әлде материалдық жағдайды басым ұстанасыздар ма? ІІІ. Отбасы стилдері туралы түсінік. **1-отбасы.** Бала мен ата-ана арасындағы қарым-қатынаста вербалды қатынастың жоғары, баланың отбасылық мәселелерге араласып, өз ойын білдіруі мен оны үлкендердің ескеруі болып тұрады, қажет болған жағдайда ата-ананың көмекке келуге дайын. Қашанда баланы қолдап отырады, бірақ олардың балалары өткемірек болады. Балалар көшбасшылыққа деген қабілеттілік пен агрессивтілік, басқа балаларды бақылауға деген құштарлықпен сипатталады, бірақ ол балалардың өздері сырттай бақылауға әрең көнеді. Ол балалар дене дамуы тұрғысынан жақсы дамыған және өз қатарластарымен тез тіл табысып кететіндігімен ерекшеленеді. **2-отбасы.** Баланың іс-қимылына шектеу қою; Балаға шектеу сөзінің мағынасын айқындап түсіндіру; Тәртіп мәселесі бойынша ата-ана мен бала арасында келіспеушіліктің болмауы. Тәрбиенің бақылаушы стилі түрінде балалар тәртіпті, ұғымтал, қорқақ, өз мақсаттарына жетуде табандылық көрсетпейді, агрессивті емес. Тәрбиенің аралас түрінде балалар ұғымтал, тәртіпті, эмоционалды сезімталдық, агрессивті емес, жаңа нәрсені білуге деген қызығушылықтың болмауы, ойлаудың бірегейлігі, ой ұшқырлығының жұтаңдығы. **3-отбасы.** Балалар мен ата-ана арасында қарым-қатынас мүлде жоқ, оны қатал тәртіп пен ережелер алмастырады. Ата-аналар көбінесе бұйрық беріп, оның нақты орындалатынына, талқыланбайтынына сенімді болады. Мұндай отбасыларда балалардың оқшау, тұйық, қорқақ, жалтақ болатыны заңды. Бойжеткен шаққа дейін қыз балалар әдетте пассивті және бағынышты болып өседі. Ұл балалар керісінше, басқаруға келмейтін агрессивті, шектеу қоятын талаптарға бірден қарсы шығатын қызу қанды болып өседі. **4-отбасы:** Балалармен қарым-қатынастағы ашықтық. Ата-аналар балалардың іс-әрекетіне тиым салмайды десек те болады. Ата-ана тарапынан аздаған басқару жүргізіліп, балаларға толық еркіндік берілген. Ешқандай шектеу қоймау құлықсыздық пен агрессивтілікке алып келеді, балалар адамдардың көзінше өздерін көбінесе дұрыс ұстамайды, өздерінің қабілетсіздіктерін алға тартып, импульсивті болып келеді. Отбасындағы жағдай жақсы болса, мұндай отбасында тәрбиеленген балалар белсенді, сенімді шығармашыл тұлға болып өседі. Егер де жасалған бассыздыққа ата-ана тарапынан ашық түрде қарсылық болса, баланың ең бұзық ойларын жүзеге асыруына ешнәрсе кедергі болмайды. **5-отбасы:** Ата-аналар өздерінің ашық немесе жасырын іс-әрекеттерімен баланы қабылдамауын көрсетеді. Мысалы, ата-ананың баланың дүниеге келуін немесе қыз бала болғанын қалап, ұл баланың дүниеге келуін қаламауы. Бала басынан бастап ата-ананың қалауына сәйкес келмейді. Кей жағдайда бала ата-ананың қалауымен дүниеге келіп, оны мұқият қарап, оны бағып-қағады, бірақ та оның ата-анасымен рухани байланысы жоқ. Мұндай отбасындағы балалар агрессивті немесе, тұйық, жасқаншақ, ренжігіш болып келеді. Мұндай қабылдамаушылық балада наразылық сезімін тудырады. Оның әсіресе үлкендермен қарым-қатынастағы мінез-құлқында тұрақсыздық, негативтілік байқалады. **6-отбасы:** Ата-аналар балаларға ешқандай шектеу қоймайды, оларға немқұрайлылықпен қарайды, қарым-қатынасқа түспейді. Көбінесе олардың өз мәселелерімен бастары қатып, балаларын тәрбиелеуге уақыты болмайды. Егер ата-ананың немқұрайлылығы өшпенділікке үйлессе, бала бейсоциалды қылықтарға бейімділік танытуы мүмкін. **7-отбасы:** Ата-аналар «үлгілі» тәрбиелеуде барлық нұсқауларды тәптіштеп орындауға ұмтылады. Мұндай отбасындағы балалар өте тәрбиелі және ұқыпты болып келеді. Олар үнемі өздерінің эмоцияларын және қалауларын тежеуге мәжбүр болады. Осындай тәрбиелеу нәтижесі қатты қарсылыққа, баланың өзін агрессивті ұстауына, кейде аутоагрессияға алып келеді. **8-отбасы:** Отбасындағы жалғыз немесе зарығып көрген балада көбінесе өзін өте бағалы адам деп санау пікірі қалыптасады. Ол ата-ананың табынушысына және «өмірінің мағынасына» айналады. Сонымен қатар, оның айналасындағылардың қызығушылықтары назардан тыс қалып, баланың жолында құрбандық болады. Нәтижесінде ол бала басқалардың ой-пікірімен санаспайды, назарға алмайды, ешқандай шектеуді қабылдамайды, кез-келген шектеуді агрессивті түрде қабылдайтын болады. Мұндай бала кертартпа, тұрақсыз, мазасыз болып өседі. **9-отбасы:** Баланың үйлесімді тұлғасын дамытудағы ең тиімді, әрі жақсы тәрбиелеу стилі. Ата-аналар балаларының өсіп келе жатқан дербестігін қабылдап, қолдайды. Белгіленген тәртіп бойынша балалармен ашық түрде өздерінің талаптарын талқылайды, шешімдерін саналы деңгейге дейін өзгерте алады. Мұндай отбасындағы балалар өте жақсы бейімделген, өздеріне сенімді, оларда өзін өзі бақылауы және әлеуметтік дағдылары қалыптасқан, олар мектепте жақсы оқиды және өз-өздерін жоғары бағалайды. IV. Жағдаяттардан шығу. 1-жағдаят. Алақай, мен бес алдым! Мұғалім бізге не айтқанын білесің бе?- деп сынып оқушысы өзінің алғашқы жетістіктері жайында қуанышы қойнына сыймай анасына айтйп жатыр. Бірақ күндер өте береді «Алақай, бес алдым» деген баланың қуанышты сөздері сирек естілетін болды. Сіздің ойыңыз қандай? 2-жағдаят.Қызы мектептен келіп анасына: «Сізге маңызды бір нәрсе айтқым келеді» десе анасы: « Сенсіз де басым басым ауырып тұр, мазамды алма» депті. Сіз не деп жауап берер едіңіз? 3-жағдаят. Менің қызым озат оқушы, үй шауашылығымен айналысқаныннан гөрі бос отырғанды жақсы көреді, ештеңе істеғісі келмейді, оны қалай қызықтыруға болады? Сіздің пікіріңіз? 4-жағдаят. Сіз балаңызға дүкенге барып келуін өтінесіз ол «ән тыңдап отырмын» деп барудан бас тартты. Не істер едіңіз? Рефлексия: «Себет, чемодан, ет тартқыш» Кері байланыс: Өз баламның тәрбиесіне бүгінгі жиналыстың маңызы ерекше болды. Шамалы. Жиналысқа қатысқаныма өкінбеймін. Бағалау. Өз белсенділіктеріңізді бағалаңыздар. [Тәрбие.орг](http://tarbie.org/) сайтынан Ата-аналарға арналған коучинг « Отбасы тәрбиесінің ерекшеліктері" Ата-аналармен жұмыс материалды тегін жүктеп сабақ барысында қолдануға рұқсат етіледі. Жарияланған материалға tarbie.org сайтының әкімшілігі жауапты емес |

«Тілек гүлі» (қорытындылау)
Мақсаты: тренинг туралы пікірлерін ортаға салу.
«Міне, қоштасатын да сәт жетті. Біз сіздермен жанұядағы ата - ана мен балабақша арасын(дағы қарым - қатынастың түрлі жақтарын тануға, жан - жақты талқылауға тырыстық. Отбасы, ұшқан ұя - жылылықтың, жылулықтың мекені. «Отбасы» атауының мәніне терең үңілер болсақ, оттың да үлкен маңызы бар екенін сеземіз.

Ата - аналар алтын уақыттарыңызды бөліп келгендеріңізге көп рахметімді айта отырып, отбасыларыңызға бақыт нұры шашыла берсін деген тілек айтқым келеді.